**Oikaisuvaatimusohje**

*Jos olette tyytymätön laskuun, voitte hakea siihen muutosta tekemällä kirjallisen oikaisuvaatimuksen. Sinulla on oikeus muutoksenhakuun, mikäli lasku on osoitettu teille tai lasku vaikuttaa välittömästi oikeuteenne, velvollisuuteenne tai etuuteenne. Oikaisuvaatimuksen on oltava perillä viranomaisella viimeistään 30. päivänä siitä, kun olette saaneet laskun. Lasku katsotaan saapuneeksi 7. päivänä laskun lähettämisestä, ellei muuta näytetä. Laskun saapumispäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen toimittaa perille ensimmäisenä arkipäivänä sen jälkeen.*

*Ilmoittakaa oikaisuvaatimuksessa nimenne, henkilötunnuksenne, yhteystietonne, oikaistavan laskun numero, vaatimanne muutos ja perustelunne vaatimukselle. Liitä mukaan asiakirjat, joihin vetoatte, jollette ole toimittaneet niitä jo aiemmin. Jos puhevaltaanne käyttää laillinen edustajannei tai asiamiehenne tai jos oikaisuvaatimuksen laatii joku muu henkilö, ilmoittakaa myös hänen nimensä ja yhteystietonsa.*

*Osoittaka oikaisuvaatimus Raision kaupungin Sosiaali- ja terveyslautakunnalle ja toimittakaa se osoitteeseen Raision kaupunki, Sosiaali- ja terveyslautakunta, Nallinkatu 3, 21200 Raisio.*

*Oikaisuvaatimuksen käsittely on teille maksutonta. Laskuun ei voi hakea muutosta valittamalla tuomioistuimeen.*